Teeninduskoolitustel neist asjust üldjuhul ei räägita, vaid treenitakse teenindajaid (nagu tsirkuseloomi) tegema teatud  rutiinseid asju rutiinsel viisil, st täitma käsku. Jah, üha rohkem teenindajaid ütleb "Tere!", neid on nii treenitud. Aga kui paljud neist ütlevad seda südamest ja oma vabal tahtel? Kui paljud mõistavad, milliseid sõnumeid edastab viis, kuidas tere öeldakse või miks on siiras ja sõbralik tere ütlemine kasulik iseendale?